b'\n_START_ARTICLE_\nDragotin Martelanc\n_START_SECTION_\n\xc5\xbdivljenje in delo\n_START_PARAGRAPH_\nRodil se je v dru\xc5\xbeini gradbenika Svetka in gospodinje Terezije Martelanc. Kon\xc4\x8dal je vi\xc5\xa1jo industrijsko \xc5\xa1olo v Trstu in stopil v slu\xc5\xbebo pri gradbenem podjetju Ivan Martelanc & drugi v katerem je bil njegov o\xc4\x8de solastnik. Med 1. svetovno vojno je bil kot \xc4\x8dastnik pri 28. domobranskem (\xc4\x8de\xc5\xa1kem) pehotnem polku ujet na ruskem boji\xc5\xa1\xc4\x8du in poslan v rusko ujetni\xc5\xa1tvo, kjer se je kot prostovoljec javil v vojsko Kraljevine Srbije. Boril se je na balkanskem boji\xc5\xa1\xc4\x8du in ranjen pre\xc5\xbeivel umik srbske vojske prek Albanije na otok Krf, od koder je kasneje pri\xc5\xa1el na solunsko boji\xc5\xa1\xc4\x8de. Za hrabrost je prejel ve\xc4\x8d srbskih odlikovanj. Po vojni se je vrnil v staro slu\xc5\xbebo, ko pa je podjetje zaradi fa\xc5\xa1isti\xc4\x8dnega pritiska moralo leta 1927 prenehati z delom se je preselil k sestri Milki v Ljubljano.'